CELEX: 32007D0207
Language: lt
Date: 1175126400000
Title: 2007/207/EB: 2007 m. kovo 29 d. Komisijos sprendimas, iš dalies keičiantis Sprendimus 2001/405/EB, 2002/255/EB, 2002/371/EB, 2004/669/EB, 2003/31/EB ir 2000/45/EB, siekiant pratęsti ekologinių kriterijų, taikomų tam tikriems produktams suteikiant Bendrijos ekologinį ženklą, galiojimą (pranešta dokumentu Nr. C(2007) 532) (Tekstas svarbus EEE)

3.4.2007   
            
            
               LT
            
            
               Europos Sąjungos oficialusis leidinys
            
            
               L 92/16
            
         
      KOMISIJOS SPRENDIMAS
   
   2007 m. kovo 29 d.
   iš dalies keičiantis Sprendimus 2001/405/EB, 2002/255/EB, 2002/371/EB, 2004/669/EB, 2003/31/EB ir 2000/45/EB, siekiant pratęsti ekologinių kriterijų, taikomų tam tikriems produktams suteikiant Bendrijos ekologinį ženklą, galiojimą
   (pranešta dokumentu Nr. C(2007) 532)
   (Tekstas svarbus EEE)
   (2007/207/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2000 m. liepos 17 d. Europos Parlamento ir Tarybos reglamentą (EB) Nr. 1980/2000 dėl pakeistos Bendrijos ekologinio ženklo suteikimo sistemos (1), ypač į jo 6 straipsnio 1 dalies antrąją pastraipą,
   pasikonsultavusi su Europos Sąjungos ekologinio ženklinimo valdyba,
   kadangi:
   
               (1)
            
            
               Produktų grupės apibrėžties ir ekologinių kriterijų, nurodytų 2001 m. gegužės 4 d. Komisijos sprendime 2001/405/EB dėl ekologinių kriterijų, pagal kuriuos vyniojamajam popieriui suteikiamas Bendrijos ekologinis ženklas (2), galiojimo laikas baigiasi 2007 m. gegužės 4 d.
            
         
               (2)
            
            
               2002 m. kovo 25 d. Komisijos sprendimo 2002/255/EB, nustatančio ekologinius kriterijus, taikomus suteikiant televizoriams Bendrijos ekologinius ženklus (3), galiojimo laikas baigiasi 2007 m. kovo 31 d.
            
         
               (3)
            
            
               2002 m. gegužės 15 d. Komisijos sprendimo 2002/371/EB, nustatančio Bendrijos ekologinio ženklo suteikimo ekologinius kriterijus tekstilės gaminiams, ir iš dalies pakeičiančio Sprendimą 1999/178/EB (4), galiojimo laikas baigiasi 2007 m. gegužės 31 d.
            
         
               (4)
            
            
               2004 m. balandžio 6 d. Komisijos sprendimo 2004/669/EB, nustatančio patikslintus ekologinius kriterijus, taikomus suteikiant šaldytuvams ekologinius ženklus, ir iš dalies keičiantis Sprendimą 2000/40/EB (5), galiojimo terminas baigiasi 2007 m. gegužės 31 d.
            
         
               (5)
            
            
               2002 m. lapkričio 29 d. Komisijos sprendimo 2003/31/EB, nustatančio patikslintus ekologinius kriterijus, taikomus suteikiant Bendrijos ekologinį ženklą indų plovyklėse naudojamiems plovikliams, ir iš dalies keičiančio Sprendimą 1999/427/EB (6), galiojimo terminas baigiasi 2007 m. gruodžio 31 d.
            
         
               (6)
            
            
               1999 m. gruodžio 17 d. Komisijos sprendimo 2000/45/EB, nustatančio ekologinius kriterijus, taikomus skalbimo mašinoms suteikiant bendrijos ekologinį ženklą (7), galiojimo terminas baigiasi 2007 m. lapkričio 30 d.
            
         
               (7)
            
            
               Pagal Reglamentą (EB) Nr. 1980/2000 šiais sprendimais nustatyti ekologiniai kriterijai ir atitinkami įvertinimo bei tikrinimo reikalavimai buvo laiku persvarstyti.
            
         
               (8)
            
            
               Atsižvelgiant į persvarstytus kriterijus ir reikalavimus, visais šešiais atvejais reikėtų pratęsti ekologinių kriterijų ir reikalavimų galiojimo laiką vieneriems metams.
            
         
               (9)
            
            
               Pagal Reglamentą (EB) Nr. 1980/2000 reikalavimas persvarstyti taikomas tik ekologiniams kriterijams ir įvertinimo bei tikrinimo reikalavimams, todėl Sprendimai 2001/405/EB, 2002/255/EB, 2002/371/EB, 2004/669/EB, 2003/31/EB ir 2000/45/EB toliau galioja.
            
         
               (10)
            
            
               Sprendimai 2001/405/EB, 2002/255/EB, 2002/371/EB, 2004/669/EB, 2003/31/EB ir 2000/45/EB turėtų būti atitinkamai iš dalies pakeisti.
            
         
               (11)
            
            
               Šiame sprendime nustatytos priemonės atitinka pagal Reglamento (EB) Nr. 1980/2000 17 straipsnį įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2001/405/EB 3 straipsnis pakeičiamas taip:
   
      „3 straipsnis
      Ekologiniai kriterijai ir atitinkami įvertinimo bei tikrinimo reikalavimai, nustatyti vyniojamojo popieriaus produktų grupei, galioja iki 2008 m. gegužės 4 d.“
   
   2 straipsnis
   Sprendimo 2002/255/EB 4 straipsnis pakeičiamas taip:
   
      „4 straipsnis
      Ekologiniai kriterijai ir atitinkami įvertinimo bei tikrinimo reikalavimai, nustatyti televizorių produktų grupei, galioja iki 2008 m. kovo 31 d.“
   
   3 straipsnis
   Sprendimo 2002/371/EB 5 straipsnis pakeičiamas taip:
   
      „5 straipsnis
      Ekologiniai kriterijai ir atitinkami įvertinimo bei tikrinimo reikalavimai, nustatyti tekstilės gaminių produktų grupei, galioja iki 2008 m. gegužės 31 d.“
   
   4 straipsnis
   Sprendimo 2004/669/EB 5 straipsnis pakeičiamas taip:
   
      „5 straipsnis
      Ekologiniai kriterijai ir atitinkami įvertinimo bei tikrinimo reikalavimai, nustatyti šaldytuvų produktų grupei, galioja iki 2008 m. gegužės 31 d.“
   
   5 straipsnis
   Sprendimo 2003/31/EB 5 straipsnis pakeičiamas taip:
   
      „5 straipsnis
      Ekologiniai kriterijai ir atitinkami įvertinimo bei tikrinimo reikalavimai, nustatyti indų ploviklių produktų grupei, galioja iki 2008 m. gruodžio 31 d.“
   
   6 straipsnis
   Sprendimo 2000/45/EB 3 straipsnis pakeičiamas taip:
   
      „3 straipsnis
      Ekologiniai kriterijai ir atitinkami įvertinimo bei tikrinimo reikalavimai, nustatyti skalbimo mašinų produktų grupei, galioja iki 2008 m. lapkričio 30 d.“
   
   7 straipsnis
   Šis sprendimas skirtas valstybėms narėms.
   
      Priimta Briuselyje, 2007 m. kovo 29 d.
      
         
            Komisijos vardu
         
         Stavros DIMAS
         
         
            Komisijos narys
         
      
   
   
      (1)  OL L 237, 2000 9 21, p. 1.
   
      (2)  OL L 142, 2001 5 29, p. 10. Sprendimas su pakeitimais, padarytais Sprendimu 2005/384/EB (OL L 127, 2005 5 20, p. 20).
   
      (3)  OL L 87, 2002 4 4, p. 53. Sprendimas su pakeitimais, padarytais Sprendimu 2005/384/EB.
   
      (4)  OL L 133, 2002 5 18, p. 29.
   
      (5)  OL L 306, 2004 10 2, p. 16.
   
      (6)  OL L 9, 2003 1 15, p. 11.
   
      (7)  OL L 16, 2000 1 21, p. 74. Sprendimas su paskutiniais pakeitimais, padarytais Sprendimu 2005/384/EB.